Wenke vir Valentyn | Netwerk24
Wenke vir Valentyn
Vir Valentynsdag moet 'n mens eerder dink "liefde, tyd en pret" as "geld en skuld". Hier is oulike randrekkers:. Kook 'n spesiale ete eerder as om uit te gaan. Kry 'n tema soos "kos van die wêreld" of maak al jou geliefde se gunste­linggeregte in klein peuselhappies. Jy kan ook 'n buffet van poedings maak, eerder as kos. . Hou 'n skattejag met leidrade wat oor jul herinneringe en verhouding gaan.. Bring saam tyd deur in die natuur. Gaan vir 'n stappie of ry fiets. Vat 'n piekniekmandjie en geniet die tyd saam.. Skryf 'n liefdesbrief (met jou hand) en pos dit vir jou geliefde. Maak net seker jy doen dit betyds.. As die weer nie saamspeel nie, hou 'n romantiese piekniek binne met komberse en kerse.. Onthou jy jou hoërskooldae en die wonder van 'n kasset met jou gunsteling­liedjies op. Maak 'n CD met liefdesliedjies as 'n geskenk, dis verniet!. Hou 'n spa-aand en bederf jou geliefde met 'n massering, manikuur en 'n gesigmasker. . Sit styf langs mekaar en geniet 'n pizza en kyk na jul gunstelingtelevisiereeks.
'n Mens is nooit te jonk om te leer van die liefde nie. Maak seker jou kind verstaan van jongs af jy kan nie liefde koop nie.. Pak tuisgemaakte koekies of bederfies in hartvorm in hul kosblikke.. 'n Week voor Valentynsdag plak elke dag een nota op hul kamerdeur of in die kosblik wat sê waarom hulle vir jou spesiaal is. . Speel oulike liefdesspeletjies. Speel "pin the arrow on the heart"; hartjie-wegkrui­pertjie (steek 'n hartjie weg) of hou 'n liefde-skattejag.. Kook hul gunstelingmaaltyd.